Else-Britt Nilsen

Else-Britt Nilsen (født  5. september 1946 ) er en norsk ordenssøster og sosiolog med doktorgrad i teologi. Hun er professor II i teologi ved MF vitenskapelig høyskole. Hun er dominikaner og har vært statsstipendiat siden 2001. Hun ble i 2011 valgt til leder av Norges kristne råd.


== Liv og virke ==
Else-Britt Nilsen sluttet seg til klosterfellesskapet på Katarinahjemmet i 1971, samme år som hun tok magistergrad i sosiologi ved Universitetet i Oslo (UiO). I 1978 avla hun evige løfter i den fransk-norske kongregasjonen Dominicaines de Notre-Dame de Grâce, som Katarinahjemmet tilhører.
Hun tok en lisensiatgrad i teologi i 1982 (Université Catholique de l'Ouest, F-Angers) og ble dr. theol. i 1990 (UiO).Else-Britt Nilsen har vært priorinne for Katarinahjemmet to ganger (1985–1991; 1994–2000), og fra mai 2003 generalpriorinne - øverste leder - for kongregasjonen Notre-Dame de Grâce (sist gjenvalgt juni 2019–). Europeisk koordinator for den verdensomspennende sammenslutningen Dominican Sisters International (2013–2019).
Hun har hatt flere forskningsoppdrag, bl.a. som vit.ass. ved Institutt for anvendt sosialvitenskapelig forskning (1969-1972); utredningsarbeid for den katolske kirke i Norge (1974–1979); stipendiat og forsker i flere perioder ved Institutt for systematisk teologi ved Det teologiske fakultet (UiO) 1983 til 2003. Hun var også redaktør for St. Olav - Katolsk tidsskrift for religion og kultur (1978–1979, 1982–1984). I 2001 ble hun utnevnt til statsstipendiat, og senere ansatt som professor II i systematisk teologi ved MF vitenskapelig høyskole (2010–2016).Else-Britt Nilsen har i en årrekke deltatt i økumenisk arbeid, og ble våren 2011 som første katolikk (og første kvinne) valgt til leder for Norges Kristne Råd.  Hun har deltatt i Norsk teologisk samtaleforum, og er nå medlem av Katolsk Luthersk Samtalegruppe. Hun er også økumenisk sekretær i Oslo katolske bispedømme (OKB), leder for bispedømmets økumeniske kommisjon og medlem av Katolsk-ortodoks akademi.
Hun er videre koordinator for Kommisjonen for det permanente diakonat (OKB).  Redaksjonsmedlem i SEGL – katolsk årsskrift for religion og samfunn. Hun arbeider med flere bokprosjekter, og er også ekstern sensor ved Det teologiske fakultet (UiO). 


== Utvalgte artikler ==
En snublestein for Elly – Jødinnen på Katarinahjemmet. Segl - Katolsk årsskrift 2020. ISSN 1893-8728. Artikkel. s 251-259
Kardinal Newman. Forløper for en ny tid. St. Olav – Katolsk kirkeblad 4-2019. ISSN 0802-6726. Artikkel. s 30-34
From Latin to Norwegian: ‘Inculturation’ in language and music? A Dominican Enterprise. I: N. Olkovich, M. Attridge, D. Dias, M. Eaton (Eds.) The promise of Renewal – Dominicans and Vatican II. ATF Theology (Adelaide) 2017. ISBN 978-1-925486-68-1. Chapter 3, p 3-17
Katolsk kirkeliv under krigen, I: Liv Hegna (red.) Katolsk kirkeliv i Norge gjennom 1000 år. St. Olav forlag 2016. ISBN 978-82-7024-315-0. Artikkel. s 147-167
Norges Kristne Råd – et fellesskap av kristne kirker og trossamfunn i Norge. Norsk Tidsskrift for Misjonsvitenskap1-2016. ISSN 2464-1936. Artikkel s 39-47
St. Elisabethsøstrene. Fra Urtegaten til Nordstrand, I: Knut W Ruyter (red.) Der himmelen stiger ned: St. Hallvard menighet 125 år - St. Hallvard kirke 50 år.  St. Olav forlag 2016.  ISBN 978-82-7024-321-1.  Artikkel. s 25-43
Den katolske kirke i Norge – Gudsfolkets kirke, I: S. Dietrich, H. Elstad, B. Fagerli & V. Haanes (red.) Folkekirke nå. Verbum Akademisk 2015. ISBN 978-82-543-1312-1. Artikkel. s 93-101
Da nonnene toget ut av norsk sykehusvesen. Tidsskriftet Overlegen 2-2015. Artikkel. s 6-8
Thora Hammer. Den første dominikanernonne etter reformasjonen. I: Elisabeth Solberg og Hildegard Koch (red.) Med en himmel over. Lunden kloster 2015. ISBN 978-82-90764-07-9. Artikkel. s119-138
Katolske prester: valgt ut blant menneskene, I: Cora Alexa Døving & Berit Thorbjørnsrud (red.) Religiøse ledere: makt og avmakt i norske trossamfunn.  Universitetsforlaget 2012.  ISBN 978-82-15-01971-0.  Kapittel 4. s 90-109
Fra fordømmelse til dialog: Da økumenikk ble en forpliktelse for katolikker, I: Per Kværne & Anne-Helene Utgaard (red.) Hellig uro. 50 år etter Det annet vatikankonsil. Emilia forlag 2012. ISBN 978-82-7419-143-3. Artikkel. s 225-249
Kvinner i middelalderens kirke. Gymnadenia. Årsskrift for Sigrid Undset Selskapet Høst 2009. ISBN 978-82-7847-161-6. Artikkel. s10-20
Uredde nonner tok styringen – forrige århundreskiftes ledergestalter, I: JB Natvig, ET Swärd, E, Hem (red.), Historier om helse.  Tidsskrift for Den norske legeforening 2009. ISBN 978-82-8070-079-7. Artikkel. s 44-53
800 år – Dominikansk liv i dag og i morgen. St. Olav – katolsk tidsskrift for religion og kultur 9-2007. ISSN 0802-6726. Artikkel. s 18-23.
Religious Identity and National Loyalty. Journal of the European Society of Women in Theological Research 15/2007:177-187. Artikkel. s 177-187
Rites for Perpetual Commitment to Monastic and Religious Life in the Nordic Countries, I: Hans Raun Iversen (ed.) Rites of Ordination and Commitment in the Churches of the Nordic Countries. Museum Tusculanum Press 2006. ISBN 87 635 0265 8. Artikkel. s 327-352
Moderne kvinner under slør og flagrende gevanter – ordenssøstre i Norge gjennom 150 år. St. Olav – katolsk tidsskrift for religion og kultur 5/6-2009. ISSN 0802-6726. Artikkel. s 30-38.


== Bøker og avhandlinger ==
Prekebrødrene - 100 år med dominikanere i Norge. (red. sammen med Hilde A. Bliksrud, Åse S. Skjerdal, Arne Fjeld, Nils Heyerdahl). St. Olav forlag 2021. ISBN 978-82-7024-380-8. Bok. 360 s.
Katolsk kirkeliv i Norge - gjennom 1000 år. (red. sammen med Liv Hegna, Bernt T. Oftestad). St. Olav forlag 2016, ISBN 978-82-7024-315-0. Bok. 232 s.
Nonner i storm og stille. Katolske ordenssøstre i Norge i det 19. og 20. århundre. Solum Forlag 2001. ISBN 82-560-1275-7. Bok. 384 s.
Bak klosterets port. Nonner i Norge forteller. (Sammen med Knut Aukrust). Solum Forlag 1996. ISBN 82-560-1060-9. Bok. 230 s.
Gjennom prestenes briller. Om ekteskap og kirkens vigselspraksis. Studia Humaniora 7. NAVF / Universitetsforlaget 1991. ISBN 82-00-21307-2. dr. avh. 350 s.
Le ministère ordonné dans la tradition catholique et luthérienne. Editions du Cerf 1987. ISBN 2-204-02731-6. lisensiatavh. 227 s.


== Referanser ==


== Eksterne lenker ==
Else-Britt Nilsen Biografi på www.katolsk.no
Publikasjoner av Else-Britt Nilsen i forskningsdokumentasjonssystemet CRIStin